kardosdrur/scandi-wiki huggingface dataset:
Civilsamfundet

Civilsamfundet er i modsætning til staten og markedet den del af samfundet, der ligger uden for den formelle økonomi og det formelle politiske system. Civilsamfundet dækker både over fonde, socialøkonomiske virksomheder, selvejende institutioner, interesse- og brugerorganisationer, uformelle netværk og sociale bevægelser samt frivillige foreninger såsom ikke-kommercielle sportsklubber. Begrebet er udviklet indenfor sociologien, hvorfra det har bredt sig til de andre samfundsvidenskaber.

I den politiske system kan civilsamfundet repræsentere "den almindelige borgers" holdning. Dette sker f.eks., når Forbrugerrådet Tænk påvirker staten til at sikre bedre forhold for forbrugerne eller når almennyttige fonde som Realdania, TrygFonden og Rockwool Fonden øver direkte indflydelse i offentlige projekter herunder etableringen af infrastruktur og evaluering af forvaltning og politik. Således kan civilsamfundet være relativt økonomisk uafhængige af både marked og stat og på samme tid være en integreret aktør i den politiske proces på en sådan måde, "hvor normen i Danmark ellers har været, at stat og kommuner traf de autoritative afgørelser".

Civilsamfundet er et begreb, der stadig diskuteres og ikke mindst civilsamfundets rolle i forhold til demokrati. Civilsamfundet afspejler mange forståelser af, hvordan forholdet bør være mellem den enkelte, samfundet og staten. I et demokrati skal alle gennem foreninger og organisationer have mulighed for at diskutere, hvordan samfundet skal organiseres, og hvordan problemer skal håndteres. I begrebet civilsamfund indgår alle mulige former for organisationer og foreninger uden for staten og markedet. Det kan således være alt fra store kirkelige organisationer som den katolske kirke til en lille frimærkeklub.

Teori 
En af de sociologer, der har beskæftiget sig mest indgående med civilsamfundet er Jürgen Habermas. Han understreger bl.a., at civilsamfundets kommunikationsformer adskiller sig fra kommunikationsformerne i stat og marked. Ifølge Habermas består et samfund af tre overordnede dele: stat, marked og livsverden. Civilsamfundet er i denne kontekst de institutioner, der udspringer af livsverdenen.

Referencer 

Samfund
Politologi

Socialvidenskabelige begreber
Årets Brugtbil

Årets Brugtbil er en årlig kåring af det bedste brugtbilskøb i Danmark. Kåringen foregår i samspil mellem brugerne på BilBasen, FDM og motorjournalister fra de største danske bilmedier, såsom Bil Magasinet, Bil Markedet, Ekstra Bladet, BT, Århus Stiftstidende, Jyllands-Posten med flere.

Historie 
Årets Brugtbil startede som en idé i 2005 hos Jesper Lindgren Hejlesen og Thomas Kello som brugtmarkedets pendant til motorjournalisternes kåring af Årets Bil i Danmark, der alene fokuserer på nye modeller. Siden er kåringen blevet et kvalitetsstempel på det gode brugtbilskøb.

De 16 jurymedlemmer er motorjournalister og eksperter fra motorbranchen, FDM og BilBasens brugere.

Vindere 
Tidligere vindere af Årets Brugtbil:
 2022: Tesla model 3, årgang 2017-2022
 2021: Hyundai i30, årgang 2013-2018
 2020: Seat Leon, årgang 2012-2020
 2019: VW Golf, årgang 2013-2016
 2018: BMW 1-serie, årgang 2011-2015
 2017: Ford C-Max, årgang 2010-2015
 2016: BMW 3-serie, årgang 2008-2012
 2015: Mercedes-Benz C-klasse (W204), årgang 2007-2011
 2014: Honda Civic, årgang 2006-2011
 2013: Toyota Avensis, årgang 2007
 2012: Honda Accord, årgang 2009
 2011: Kia cee'd, årgang 2007
 2010: Opel Astra, årgang 2005
 2009: Ford Focus, årgang 2005
 2008: Ford Mondeo, årgang 2004
 2007: Mazda 6, årgang 2003
 2006: Škoda Fabia, årgang 2001

Point fordeling

2022

2021

2020

2019

2018

2017

2016

2015

2014

2013

2012

2011

2010

Referencer 

 
Biler
Hædersbevisninger fra Danmark
Ahmad

Ahmad Ali Lewis, bedre kendt som Ahmad er en rapper fra USA. Han havde et hit med nummeret "Back In The Day (Remix)".

Diskografi 
 Ahmad (1994)

Rappere fra USA
Jason Peters

Jason Raynard Peters (født 22. januar 1982 i Queen City, Texas, USA) er en amerikansk football-spiller, der spiller som offensiv linjemand for NFL-holdet Philadelphia Eagles. Han har spillet for holdet siden 2009. Inden da havde han startet sin NFL-karriere med fem sæsoner hos Buffalo Bills.

Peters' præstationer er tre gange, i 2007, 2008 og 2009 blevet belønnet med udtagelse til NFL's All-Star kamp, Pro Bowl.

Klubber 
 2004-2008: Buffalo Bills
 2009-: Philadelphia Eagles

Eksterne henvisninger 
 

Amerikansk fodbold-spillere fra Texas
Amerikansk fodbold-spillere fra Buffalo Bills
Amerikansk fodbold-spillere fra Philadelphia Eagles
Amerikansk fodbold-offensive linemen
Marie Tångeberg

Marie Tångeberg (født 8. oktober 1924 i Marie Kog) er en nordfrisisk pædagog og forfatter. 

Tångeberg har i mange år været aktiv for bevarelsen af nordfrisisk sprog og kultur. Som skoleleder på den danske skole i Risum indførte hun i 1961 nordfrisisk som obligatorisk undervisningssprog ved siden af dansk og tysk. Som formand for Friisk Foriining hjalp hun i 1990 med at forankre paragraffen om den frisiske folkekdels beskyttelse i den nye slesvig-holstenske forfatning. Ved siden af hendes kulturpolitiske engagement udgav hun en række bøger på nordfrisisk. Blandt bøgerne kan også nævnes biologiske værker som Föögle önj Nordfraschlönj (Fugle i Nordfrisland). I 2000 publicerede hun den populære læsebog Lees an liir frasch önj hüüse an schölj (Læs lidt frisisk hjemme og på skolen). 

Hun virkede også som oversætter. I 1993 oversatte hun Astrid Lindgrens Emil fra Lønneberg til nordfrisisk (Eemil foon Lönebärj). I 2000 fulgte Runer Jonssons Vicke Viking (Wiike Wiiking). I 1995 fik hun tildelt Nordfrislands Hans-Momsen-pris, som er opkaldt efter den dansk-nordfrisiske matematiker Hans Momsen. Fire år senere tildelte forbundspræsident Johannes Rau hende det tyske fortjenestekors.

Eksterne links
Film om Marie Tångeberg (på nordfrisisk)

Nordfrisere
Personer fra Nordfrisland
Faglitterære forfattere fra Tyskland
Oversættere fra Tyskland
Patrick Willis

Patrick L. Willis (født 25. januar 1985 i Bruceton, Tennessee, USA) er en amerikansk football-spiller, der spiller som linebacker for NFL-holdet San Francisco 49ers. Han har spillet for holdet hele sin NFL-karriere, startende i 2007.

Willis' præstationer er syv gange blevet belønnet med udtagelse til NFL's All-Star kamp, Pro Bowl.

Klubber 
 2007-: San Francisco 49ers

Eksterne henvisninger 

 

Amerikansk fodbold-spillere fra Tennessee
Amerikansk fodbold-spillere fra San Francisco 49ers
Amerikansk fodbold-linebackers
Julius Peppers

Julius Frazier Peppers (født 18. januar 1980 i Wilson, North Carolina, USA) er en amerikansk football-spiller, der spiller som defensive lineman for NFL-holdet Carolina Panthers, hvor han blev signet på en free agency kontrakt i 2014. Inden da havde han spillet sine første otte sæsoner i ligaen hos Carolina Panthers efterfulgt af 4 sæsoner hos Chicago Bears.

Peppers var i 2004 en del af det Carolina Panthers-hold, der nåede Super Bowl XXXVIII, som dog blev tabt til New England Patriots. Han er hele fem gange, i 2004, 2005, 2006, 2008 og 2009, blev udtaget til NFL's All-Star kamp, Pro Bowl.

Klubber 
 2002-2009: Carolina Panthers
 2010-2013: Chicago Bears
 2014-:Green Bay Packers

Eksterne henvisninger 

 

Amerikansk fodbold-spillere fra North Carolina
Amerikansk fodbold-spillere fra Carolina Panthers
Amerikansk fodbold-spillere fra Chicago Bears
Amerikansk fodbold-spillere fra Green Bay Packers
Amerikansk fodbold-defensive linemen
Jensine

Jensine, der oprindeligt hed De Syv Søskende, er Danmarks ældste skib under sejl. Det er bygget i 1852 hos J.W. Riis i Aalborg, men med syd-fynske former. En jagt på 14,5 læster eller 32 bruttotons. Jensines første målebrev er udstedt i Aalborg den 25. april 1853, men rettet til 2. maj, og man kan følge hende gennem bl.a. fortegnelsen over danske erhvervsfartøjer, som har eksisteret siden 1864. Her står, at skibet blev bygget i 1852.
I dag ejes Jensine af foreningen Klan Skibslaget, og er hjemmehørende i Haderslev.

Eksterne henvisninger 

Skibe fra Danmark
Paul Posluszny

Paul Michael Posluszny (født 10. oktober 1984 i Butler, Pennsylvania, USA) er en tidligere amerikansk football-spiller, som spillede linebacker. Posluszny spillede for NFL-holdene Jacksonville Jaguars og Buffalo Bills i sin 11 sæsoner lange NFL-karriere.

Klubber 
 2007-2010: Buffalo Bills
 2011-2018: Jacksonville Jaguars

Eksterne henvisninger 
 

Amerikansk fodbold-spillere fra Pennsylvania
Amerikansk fodbold-spillere fra Jacksonville Jaguars
Amerikansk fodbold-spillere fra Buffalo Bills
Amerikansk fodbold-linebackers
Triangelns Station

Triangelns Station er en underjordisk jernbanestation i det centrale Malmø under indkøbscenteret Triangeln. Stationen blev indviet 12. december 2010. Ved åbningen forventedes det, at stationen dagligt ville blive benyttet af ca. 37.000 rejsende. I 2016 var antallet af rejsende på hverdage i gennemsnit 22.809, en stigning fra 15.447 rejsende på hverdage i 2011

Stationen er en del af Citytunneln og betjenes af Øresundsbanen til København beliggende mellem Malmö C og Hyllie Station, som åbnedes samtidig. Stationen benyttes desuden af Skånes lokaltog, Pågatåg. Stationen er med sin centrale beliggenhed i Malmø medvirkende til at aflaste Malmö C.

Referencer 

Transport i Malmø
Stationer på Øresundsbanen i Sverige
Bygninger, konstruktioner og anlæg i Malmø
Mejdal Kirke

Mejdal Kirke er en kirke beliggende i Mejdal, som er en forstad til Holstebro. Byggeriet af kirken begyndte i september 1980 og kirken blev indviet d. 4. april 1982. Kirken er tegnet af Holger Jensen.

Eksterne kilder og henvisninger 

 Mejdal Kirke hos KortTilKirken.dk

Kirker i Holstebro Kommune
Kirker i Viborg Stift
Kirker i Ringkøbing Amt
Kirker tegnet af Holger Jensen
Bygninger, konstruktioner og anlæg i Holstebro
Mesterholdenes Europa Cup 1956-57

Europacuppen for Mesterhold 1956-57 var den anden europacupturnering for mesterhold.
Der deltog seks klubber mere end sæsonen før, så der måtte en indledende kvalifikation til.
Danmark var igen repræsenteret ved AGF, men atter nåede de kun én runde.
Turneringen blev igen vundet af Real Madrid med finalesejr over Fiorentina på egen bane i Madrid.
Med resultaterne i 1/8-finalen skal Real dog være glad for, at udebanemål ikke var indført endnu.

Indledende runde

1/8-finaler

Kvartfinaler

Semifinaler

Finale

Topscoreliste 

I alt 170 mål i 44 kampe. Gennemsnit 3.86 mål/kamp.

Kilder 

Fodbold i 1956
Fodbold i 1957
Sæsoner i UEFA Champions League
Bianca Shomburg

Bianca Shomburg (født d. 17. september 1974 i Bielefeld, Nordrhein-Westfalen, Tyskland) er en tysk sanger, som repræsenterede Tyskland ved Eurovision Song Contest 1997 med sangen "Zeit". I 1996 vandt hun den første udgave af det internationale European Soundmix Show med sin imitation af Celine Dion.

Referencer

Eksterne henvisninger 
 Officielle website 
 Shomburgs band Nashfield
 

Sangere fra Tyskland
Deltagere ved Eurovision Song Contest 1997
Tysklands Eurovision Song Contest-deltagere
Personer fra Bielefeld
Corinna May

Corinna May (født d. 10. oktober 1970) er en tysk sanger, som repræsenterede Tyskland ved Eurovision Song Contest 2002, med sangen "I can't live without music". Hun forsøgte også at repræsentere Tyskland ved Eurovision Song Contest 1999, men efter at have vundet med sangen "Hör den kindern einfach zu", blev hun diskvalificeret grundet et brud på reglerne. Corinna May er blind fra fødslen.

Eksterne henvisninger 
 Officielle website

Blinde sangere
Sangere fra Tyskland
Deltagere ved Eurovision Song Contest 2002
Tysklands Eurovision Song Contest-deltagere
Maximilian Mutzke

Maximilian Nepomuk "Max" Mutzke (født d. 21. maj 1981) er en tysk sanger, som repræsenterede Tyskland ved Eurovision Song Contest 2004, med sangen "I can't wait until tonight". Han blev udvalgt som Tysklands ESC-repræsentant efter han havde vundt en TV-casting ved Stefan Raab.

Eksterne henvisniger 

 Officielle website

Sangere fra Tyskland
Deltagere ved Eurovision Song Contest 2004
Tysklands Eurovision Song Contest-deltagere
Gracia Baur

Gracia Baur (født d. 18. november 1982) er en tysk sanger, som repræsenterede Tyskland ved Eurovision Song Contest 2005, med sangen "Run and hide", som fik en sidsteplads. Hun begyndte sin karriere med en femte plads ved TV-castingen Deutschland sucht den Superstar i 2003.

Eksterne henvisninger 
 Officielle website

Sangere fra Tyskland
Deltagere ved Eurovision Song Contest 2005
Tysklands Eurovision Song Contest-deltagere
Texas Lightning

Texas Lightning er en tysk musikgruppe, som spiller countrymusik. De repræsenterede Tyskland ved Eurovision Song Contest 2006, og fik et kæmpehit med sangen "No, no never". 

Bandets trommeslager er den populære komiker Olli Dittrich.

Eksterne henvisninger 

 Officielle website 

Musikgrupper fra Tyskland
Deltagere ved Eurovision Song Contest 2006
Tysklands Eurovision Song Contest-deltagere
No Angels

No Angels er en tysk musikgruppe, som blev fundt i TV-castingen Popstars i 2000. Bandet blev opløst i 2003, men fik sit comeback i 2007.

I begyndelse var gruppen en kvintet med sangerinderne Lucy Diakowska, Nadja Benaissa, Jessica Wahls, Sandy Mölling og Vanessa Petruo. Wahls forlod gruppen i 2002. Efter bandets opløsning i 2003 fik de en comeback i 2007 med Diakowska, Benaissa, Mölling og Wahls. De repræsenterede Tyskland ved Eurovision Song Contest 2008 med Remee og Thomas Troelsen kompositionen "Disappear", men fik bare en 23. plads. I 2010 forlod Nadja Benaissa gruppen efter hun blev dømt til en fængselsstraf.

Eksterne henvisninger 

 Officielle website

Musikgrupper fra Tyskland
Deltagere ved Eurovision Song Contest 2008
Tysklands Eurovision Song Contest-deltagere
Sürpriz

Sürpriz er en tysk musikgruppe, som består af medlemmer af det tyrkiske mindretal i Tyskland, og dermed spiller popmusik med tyrkiske elementer. De repræsenterede Tyskland ved Eurovision Song Contest 1999 med Ralph Siegel-kompositionen "Reise nach Jerusalem – Kudüs’e seyahat", som fik en 3. plads. 

Det var egentlig  Corinna May med sangen "Hör den Kindern einfach zu" der vandt repræsentationen  i 1999,  men 4 dage før konkurrencen fandt man ud af at sangen var blevet udgivet i 1997 af en anden artist, og derfor blev sangen diskvalificeret og derfor gik retten til at repræsentere Tyskland i stedet til Sürpriz.

Musikgrupper fra Tyskland
Deltagere ved Eurovision Song Contest 1999
Tysklands Eurovision Song Contest-deltagere
Münchener Freiheit

Münchener Freiheit er en tysk pop- og rockgruppe, som repræsenterede Tyskland ved Eurovision Song Contest 1993 med sangen "Viel zu weit". 

Deres største pophit er Ohne dich (schlaf' ich heut' nacht nicht ein) som blev populær over store dele af Europa.

Eksterne henvisninger 
 Officielle website

Musikgrupper fra Tyskland
Deltagere ved Eurovision Song Contest 1993
Tysklands Eurovision Song Contest-deltagere
MeKaDo

MeKaDo var en tysk musikgruppe som bestod af Melanie Bender, Kati Karney og Dorkas Kiefer. Gruppen repræsenterede Tyskland ved Eurovision Song Contest 1994 med den festlige "Wir geben 'ne Party", som fik en 3. plads.

Medlemmer
Melanie Bender
Kati Karney
Dorkas Kiefer

Musikgrupper fra Tyskland
Deltagere ved Eurovision Song Contest 1994
Tysklands Eurovision Song Contest-deltagere
Wind (band)

Wind er en tysk musikgruppe, som repræsenterede Tyskland ved Eurovision Song Contest i 1985, 1987 og 1992. I både 1985 og 1987 fik de en 2. plads, hvilket må siges at være lidt af en bedrift. Tredje gang var dog ikke lykkens gang, og her blev det kun til en 16. plads.

Eksterne henvisninger 
 Officielle website 
 

Musikgrupper fra Tyskland
Deltagere ved Eurovision Song Contest 1985
Deltagere ved Eurovision Song Contest 1987
Deltagere ved Eurovision Song Contest 1992
Tysklands Eurovision Song Contest-deltagere
Hoffmann & Hoffmann

Hoffmann & Hoffmann var en tysk duo, som bestod af brødrende Michael Hoffmann (født d. 3. december 1950) og Günter Hoffmann (født d. 4. oktober 1951 – død d. 15. marts 1984). Günther begik i 1984 selvmord, blot 10 måneder efter han og sin bror repræsenterede Tyskland ved Eurovision Song Contest 1983 med sangen "Rücksicht". 

Musikgrupper fra Tyskland
Deltagere ved Eurovision Song Contest 1983
Tysklands Eurovision Song Contest-deltagere
José Gervasio Artigas

José Gervasio Artigas Arnal (født 19. juni 1764, død 23. september 1850) var en uruguayansk nationalhelt, officer og politiker, der er blevet kaldt "faderen til den uruguayanske selvstændighed." Gervasio var en af de mest betydningsfulde politikere under revolutionen i det spanske vicekongedømme Río de la Plata, dagens Argentina, Paraguay og Uruguay, og bidrog til disse landes uafhængighed og til Argentinas føderalisme.

Eksterne henvisninger 

Personer fra Uruguay
Mumiy Troll

Mumiy Troll (, ) er en russisk rockgruppe, som blev dannet i Vladivostok i 1983. Gruppen repræsenterede Rusland ved Eurovision Song Contest 2001, med sangen "Lady alpine blue".

Diskografi 
 1985 – Novaja luna aprelja ()
 1990 – Delaj Ju-Ju ()
 1997 – Morskaja ()
 1997 – Ikra ()
 1998 – Sjamora. Pravda o Mumijakh i Trolljakh ()
 1998 – S novum godom, Krosjka! ()
 2000 – Totjno rtut aloe ()
 2002 – Meeamury ()
 2004 – Pokhititeli knig ()
 2005 – Slijanie i poglosjtjenie ()
 2007 – Amba ()
 2008 – 8
 2009 – Comrade Ambassador – Amerikansk udgivelse (på russisk)
 2010 – Paradise Ahead – amerikansk EP
 2012 – Vladivostok
 2013 – SOS matrosu ()
 2015 – Piratskie kopii ()
 2016 – Malibu Alibi
 2016 – #31E
 2018 – Vostok X Severozapad ()
 2020 - Leto bez Interneta
 2020 – Prizraki Zavtra ()
 2020 - Posle Zla

Medlemmer 
 Ilya Lagutenko
 Eugene Zvidionny
 Oleg Pungin
 Yuri Tsaler

Noter

Eksterne henvisninger 

 Officielle website

Musikgrupper fra Rusland
Etableret i 1983
Deltagere ved Eurovision Song Contest 2001
Ruslands Eurovision Song Contest-deltagere
Personer fra Vladivostok
Musikgrupper fra Sovjetunionen
Anastasija Prikhodko

Anastasija Kostjantinivna Prikhodko (, født d. 21. april 1987) er en ukrainsk sanger, som repræsenterede Rusland ved Eurovision Song Contest 2009 med sangen "Mamo".

Eksterne henvisninger 

 

Personer fra Kyiv
Sangere fra Ukraine
Ruslands Eurovision Song Contest-deltagere
Deltagere ved Eurovision Song Contest 2009
René Primevère Lesson

René Primevère Lesson (født 20. marts 1794 i Rochefort, død 28. april 1849) var en fransk læge og naturforsker. 

Han tjenestegjorde som skibslæge i den franske flåde under Napoleonskrigene. Derefter deltog han på en jordomsejling fra 1822 til 1825 med fartøjet «La Coquille», sammen med blandt andre Jules Dumont d'Urville.

Naturvidenskabsfolk
Læger fra Frankrig
Stephan Ladislaus Endlicher

Stephan Ladislaus Endlicher (født 24. juni 1804 i Pressburg i Kejserriget Østrig, død 28. marts 1849 i Wien) var en østrigsk botaniker.

Han begyndte at læse til teolog, men fuldførte ikke studiet, og indledte i stedet fra 1828 et arbejde i det østrigske nationalbibliotek med at reorganisere dokumentsamlinger. Samtidig studerede han naturhistorie, botanik og østasiatiske sprog: Han forfattede til og med en grundlæggende kinesisk grammatik.

Endlicher var professor i botanik ved universitetet i Wien. Hans største fortjeneste består i det af ham udarbejdede naturlige vækstsystem, fremstillet i Genera plantarum secundum ordines naturales disposita (1836-1850), og som vandt bred anerkendelse. Sammen med Franz Unger udgav han Grundzüge der Botanik (1843).

Værker i udvalg 
 Flora Brasiliensis
 Meletemata botanica (zusammen mit Heinrich Wilhelm Schott). 1832.
 Prodromus florae norfolkicae. 1833.
 Atakta botanica. Nova genera et species plantarum .... 1833–1835.
 Nova genera ac species plantarum quas in regno chilensi, peruviano et in terra amazonica ... (sammen med Eduard Friedrich Poeppig). 1835–1845.
 Genera plantarum Secundum Ordines Naturales Disposita. 1836–1850.
 «Bemerkungen über die Flora der Südseeinseln», i: Ann. Mus. Wien 1, s. 129-190, 1836.
 Iconographia generum plantarum. 1837–1841.
 Grundzüge einer neuen Theorie der Pflanzenzeugung. 1838. 	
 Enchiridion botanicum .... 1841.
 Grundzüge der Botanik. Wien 1843 (sammen med Franz Unger).
 Synopsis Coniferarum .... 1847.

Eksterne henvisninger 
 

Botanikere fra Østrig
Orientalister fra Østrig
Faglitterære forfattere fra Østrig
Østrigere i 1800-tallet
Nathan Kress

Nathan Karl Kress (født 18. november 1992) er en amerikansk skuespiller, som blandt andet kendes fra iCarly, hvor han spiller rollen som Freddie Benson, den tekniske producer, som altid bliver drillet af en af værten, Sam Pucket.

Han har spillet skuespil siden har var 3 år gammel.

Kress har haft mange små roller i serier, for eksempel var han med i en episode af Zack og Codys søde hotelliv, hvor han spillede en dreng i kørestol, der hed Jamie.

Eksterne henvisninger 

 

Børneskuespillere fra USA
Filmskuespillere fra USA
Personer fra Californien
Det hvide vandtårn

Det hvide vandtårn har flere betydninger:

 Det hvide vandtårn (Fredericia) – et vandtårn i Fredericia
 Det hvide vandtårn (Haderslev) – et vandtårn i Haderslev
 Det gule vandtårn (Viborg) – et vandtårn i Viborg (kaldes "gule" da det er tårnets oprindelige farve, men er nu hvidt)
 Vandtårnene på Baunehøj – Det hvide vandtårn er navnet på det ene af tårnene
LPD

LPD eller lpd kan henvise til:

 Landing Platform Dock, et Landgangsfartøj
 Liberale Demokratiske Parti (LPD), et politisk parti i Japan
Lepidote Rododendron

Lepidote Rododendron er de arter af Rododendron, som har små, brunlige skæl på undersiden af bladene. Blandt eksemplerne på disse arter kan nævnes:
 Rhododendron groenlandicum
 Rhododendron keiskei
 Rhododendron lapponicum
 Rhododendron minus
 Rhododendron neoglandulosum
 Rhododendron subarcticum

Omvendt findes der et stort antal Rododendronarter, der er  elepidote, og som altså mangler disse skæl på undersiden af bladene. Her kan nævnes:

 Rhododendron catawbiense
 Rhododendron macrophyllum
 Rhododendron maximum
 Rhododendron  metternichii
 Rhododendronwilliamsianum

Se også 
 Elepidote Rododendron

Rododendron-sorter
Street Sounds Electro 6

Street Sounds Electro 6 er det sjette opsamlingsalbum i en serie og blev udgivet i 1984 af StreetSounds. Albummet udkom som LP-plade og kassettebånd og består af ni electro og old school hip hop numre mixet af DJ Maurice og assisteret af DJ Noel.

Sporliste

Eksterne henvisninger
 Street Sounds Electro 6 hos Discogs

Kildehenvisninger

Opsamlingsalbum fra 1984
Electroalbum
Johan Nygaardsvold

Johan Nygaardsvold (6. september 1879 – 13. marts 1952, Gubben) var en norsk politiker fra Arbeiderpartiet. Han var parlamentarisk leder for Arbeiderpartiets stortingsgruppe 1932-1935 og statsminister 1935-1945. Efter regeringen blev tvunget til at forlade Norge i juni 1940, ledede Nygaardsvold eksilregeringen i London til foråret 1945. Han oprettede den anden norske regering med basis i Det norske Arbeiderparti den 20. marts 1935, efter at partiet havde indgået Kriseforliket med Bondepartiet nu Senterpartiet. 

Da Nazi-Tyskland invaderede Norge den 9. april 1940 flygtede Nygaardsvold til Hamar, til Elverum med sin regering og til sidst til London den 7. juni. Derfra ledede han den såkaldte Londonregering til 31. maj 1945. Han fråtrådte sin stilling den 25. juni 1945. Efter Norges befrielse blev Nygaardsvold og hans regering udsat for stærk kritik for sit manglende forsvarsberedskab og håndteringen af invasionen i 1940. Undersøgelseskommissionen af 1945 konkluderede i sin rapport til Stortinget, at selv om man ikke kunne fritage Nygaardsvold for en del af ansvaret for den manglende beredskab før og ved krigsudbruddet, måtte han roses for sit arbejde i Storbritannien under krigsårene. 

Da regeringen Nygaardsvold gik af, bevilgede Stortinget Nygaardsvold en æresløn.

Litteratur 
 Berntsen, Harald: I malstrømmen: Johan Nygaardsvold 1879–1952 (1991)

Eksterne henvisninger 

 Johan Nygaardsvolds museum 
 Stortinget.no – Biografi 

Norges statsministre
Nordmænd i 2. verdenskrig
Stortingsrepræsentanter fra Arbeiderpartiet
Street Sounds Electro 5

Street Sounds Electro 5 er det femte opsamlingsalbum i en serie og blev udgivet i 1984 af StreetSounds. Albummet udkom som LP-plade og kassettebånd og består af ni electro og old school hip hop numre mixet af Bunny Rock Inc. med DJ Maurice og DJ Noel.

Sporliste

Referencer

Eksterne henvisninger
 Street Sounds Electro 5 hos Discogs

Opsamlingsalbum fra 1984
Electroalbum